ایتالیا اوردوسو، آمریکا و فرانسا گوج‌لرینین یانین‌دا ترور هؤرگوتو ی.پ.گ/پ‌کاکایا دستک اولماق اوچون سوریه‌نین عراق سرحدین‌ده‌کی دیرالزورا عسگر گؤندردی.
آنادولو آژانسی‌نین دیرالزورداکی گوونلی یئرلی قایناق‌لاردان آلدیغی معلوماتا گؤره، تخمیناً ۱ هفته اول سوریه‌نین قوزئیینده ترور هؤرگوتو ی.پ.گ/پ‌کاکا ایشغالینداکی ساحه‌لره عراق اوزرینده‌ن ایتالیا عسگرلری گیردی.
ترور هؤرگوتو داعش قارشیدی اولوسلارآراسی کوالیسیون ترکیبینه داخیل اولان آز ساییدا ایتالیا عسگری، اؤنجه حسکه‌یه، سونرا دیرالزورا گئچدی. عسگرلر دیرالزورون عمر نفت ساحه‌سین‌ده‌کی آمریکا مرکزینه یئرلشدی.
حاضردا، تام ساییلاری بیلینمه‌یه‌ن ایتالیا گوجلری، داعشه قارشی عملیاتلاردا آمریکا و فرانسا عسگرلرینه دستک وئریر.
ایتالیا عسگرلرینین هله‌لیک چاتیبشمالارا بیرباشا ایشتیراک ائتمه‌یه‌جگی اؤیرنیلدی.
داعش، عراق سرحدین‌ده حسکه و دیرالزور ایچین‌ده محاصره‌ده قالان بیر بیرین‌دن قوپوق ایکی فرق‌لی بؤلگه‌ده وارلیق گؤستریر.
ی.پ.گ/پ‌کاکا، می‌ین اولین‌ده آمریکا و فرانسانین دستگی ایله بوراداکی داعش عنصورلارینا قارشی عملیاتی یئنی‌دن باشلامیشدی.
هؤرگوت هله بیر ایرلیله‌ییش قید ائده‌مزکن، داعش قوت‌لی شکیل‌ده قارشی‌لیق وئریر.
